Punainen Omena on palkinto-omena, Mehmed.
Makein ja suloisin.
KONSTANTINOPOLIN LIEPEILLÄ 1443 10 VUOTTA ENNEN PIIRITYSTÄ
Se on universumimme sykkivä sydän.
Luvattu maa.
Hän, joka valloittaa Konstantinopolin, saa koko maailman.
Katsohan noita muureja, poika.
Niihin on pysähtynyt jokainen valloitusta yrittänyt armeija.
Ne pysäyttivät minut.
Mikset vain kaada niitä?
Ei ole tarpeeksi vahvaa asetta kaatamaan niitä.
Jotkut miettivät, pystyisikö edes Allah itse siihen.
Isä.
Minä murran nuo muurit.
Ja kun olen sulttaani,
valtaan Konstantinopolin.
NETFLIX-ALKUPERÄISSARJA
Joka valtakunnan synty vaatii verta, rautaa, rikkauksia ja valloituksen.
Vuonna 1453 Rooman keisari Konstantinus XI ja ottomaanien sulttaani Mehmed II -
kävivät valtavan taistelun Konstantinopolista.
23 armeijaa on koettanut vallata tarunomaisen kaupungin -
onnistumatta siinä.
Yksi hallitsija nousee raunioista voittajana -
ja muuttaa historian suunnan seuraavan 300 vuoden ajaksi.
Yhden valtakunnan nousu edellyttää toisen tuhoa.
Haluan tykkien laulavan tauotta, kunnes roomalaiset ryömivät ulos -
anoen armoa.
Huhtikuu 1453.
Sulttaani Mehmed II takoo Konstantinopolia tykkitulella -
ennennäkemättömällä tavalla.
Kyseessä on suurin tykkikeskittymä, 69 tai 70 tykkiä,
joka on koskaan nähty yhdessä paikassa.
Nämä tykit eivät ole samoja, joita käytettiin 1700- ja 1800-luvuilla.
Tykit ovat valtavia.
Voi hyvä luoja.
Muurit eivät kestä auringonlaskuun, jos tämä jatkuu.
Älkää menettäkö uskoanne, lordi Loukas.
Niin kauan kuin Pyhä Henki on kanssamme, olemme turvassa.
Keisari Konstantinuksen kohtaa -
Mehmedin 80 000 miehen armeija.
Kaupungin puolustamisen valtava tehtävä -
lankesi genovalaisen kapteenin Giovanni Giustinianin harteille.
Giustiniani miehineen joutui puolustamaan 23 km:n mittaista kaupungin muuria.
Keisari Theodosius II rakensi muurit 400-luvulla.
Ne ovat maailman vahvimpia muureja.
Konstantinopolin muurit ovat olleet paikallaan -
1 100 vuotta tuossa muodossa.
KIRJAILIJA
Ne ovat sotarakentamisen uskomaton taidonnäyte.
Viittä muurikerrosta ympäröi vallihauta -
ja avoin alue, jonka halki joukkojen on juostava.
Eräänlainen tappokenttä.
Ulommassa muurissa on torneja, ja sitten tulee toinen tappokenttä.
Niiden lisäksi on sisäpuolen muuri. Koko rakennelma on noin 60 metriä syvä.
Vallihaudan pohjalta muurien huipulle korkeusero on noin 30 metriä.
Reittiä sen yli ei ole löydetty.
Mehmed katsoo kaupunkia -
ja sanoo: "Näitä muureja ei ole murrettu.
Kuinka ne saa alas? Tarvitaan tykkitulta.
Haluan tykin, joka hajottaa nämä."
Ja hän päätti hyökätä edestä.
Hän otti sen haasteena.
Sellainen mies hän oli.
Sellainen luonne hänellä oli.
Mehmedin suunnitelma oli keskiajan versio sokkilamaannutuksesta.
Muurit murrettaisiin ylivoimaisella tykkituliaallolla.
Mehmedin tykkihyökkäyksen keskiössä -
on 8-metrinen tykki basilika.
Rakennetaan valtava tykki. Valtava!
Sanottiin, että sitä veti sata härkää.
Sen rakentaminen vaati uskomatonta taitoa.
20 senttiä paksut pronssiseinämät -
ja 500 kilon tykinkuulat.
Suuri osa Balkanin kirkonkelloista -
sulatettiin sen valamiseen.
Ottomaanit nimesivät mammuttitykin "Karhuksi" -
ja pienemmät tykit "Karhunpennuiksi".
Varovasti sen kanssa!
Mies, joka teki Mehmedin superaseesta todellisen,
on mestaritykinvalaja Orban Unkarista.
Isä!
-Niin. -Raot kasvavat.
Tykkien teho oli valtava, mutta ampua voitiin vain joka kolmas tunti.
Oli todennäköistä, että tykki räjähtäisi käsiin.
Liian usein ampuminen saattoi aiheuttaa halkeamia, jolloin tykit räjähtivät.
Ne olivat melko alkeellisia kapistuksia.
Annetaan hänen levätä tämän jälkeen.
Mene.
-Valmiina, herra. -Antaa mennä!
Tykit tulittivat yötä päivää -
hukuttaen kaupungin kaaokseen.
Giustinianilla oli edessään jotain, mistä hänellä ei ollut kokemusta.
Nimittäin tykki, joka mursi muureja.
Giustiniani käski sotilaansa alas keräämään murskeen -
ja rakentamaan muurin uudelleen. Se itse asiassa piti alkuperäistä muuria paremmin,
koska irtonaiset tiilet kestivät paremmin tykinkuulien iskut -
ja ne oli vaikeampi hajottaa. Niiden hajottaminen vaati enemmän voimaa.
Kuuden päivän pommituksen jälkeen -
Konstantinopolin muurit ovat vaurioituneet mutta yhä pystyssä.
Sulttaanin tykit ajavat keisarin miehet -
muurien suojiin.
Selvitäkseen miesten täytyy kehittää suunnitelma,
joilla ottomaanit saadaan puolustuskannalle.
Giustiniani sotilaineen valmistautuu vastaiskuun Mehmedin joukkoja vastaan,
jotka odottavat muurien ulkopuolella.
Giustiniani teki pieniä iskuja.
Niiden tarkoitus oli yllättää -
ja estää vastapuolta rentoutumasta.
Oletteko valmiina, veljet?
Jumalan puolesta!
Mammonan vuoksi!
Neidolle, jonka luokse palataksesi taistelet.
Giustiniani on puolustussodan asiantuntija.
Giustinianin on päätettävä, puolustaako hän ulkomuuria -
vai sisämuuria.
Hän päätti puolustaa ulkomuuria.
Näytetään niille, mihin genovalainen paskiainen pystyy miekallaan!
Ulkomuurille meno oli käytännössä kuolemantuomio,
koska sinne tykit oli tähdätty.
Italialaiset taistelivat teräshaarniskoissa...
EMERITUSPROFESSORI MASSACHUSETTSIN YLIOPISTO
...jousiampujien ympäröimänä.
He ovat verrannollisia 2. maailmansodan tankkeihin,
joiden taakse jalkaväki suojautui.
Paikallaan!
Pitäkää!
Tulta!
Giustiniani toi itse asiassa mukanaan 2 000 hengen armeijan,
ja nämä kaverit olivat ammattisotilaita.
Heillä oli taistelukokemusta.
He kuuluivat condottieriin eli palkkasotilaspäälliköihin.
Giustinianin hyökkäyksen raivo ja tehokkuus -
yllättää ottomaanit.
Taistelukenttä täyttyy kuolleista ja kuolevista.
Genovalaiset maksavat urheudestaan verellä.
Mistä viive, Orban pašša?
-Miksei Karhuni ammu? -Hetki vielä, sulttaani.
En maksanut teille krumeluureista, Orban.
Lupasitte, että tykkinne tuhoavat nuo muurit.
Sen piippu halkeilee.
Kupari ei pidä kuten toivoin.
-Jos saan muutaman lisäpäivän... -Haluan tykin tulittamaan välittömästi.
Teen kaiken, minkä voin, pašša.
Jos onni suosii, ehkä sillä voi ampua aamulla.
Orban, jos onni suosii, pistät sen ampumaan nyt.
-Mutta halkeamat... -Nyt.
Piirityksen aika hupenee.
Kukin päivä tuo mukanaan uuden uhan,
että Mehmedin viholliset idässä ja lännessä hyökkäävät.
Vakavin uhka on, että paavi lähettää vahvistusta Euroopasta.
Ladattu, herra.
Älä petä minua, sinä iso, upea pirskatti.
Oletteko valmis?
Kyllä, sulttaani.
Astukaa taaemmas turvallisuutenne tähden.
Hieman luottoa, Orban.
Tulta.
Ei!
Mehmed.
Tule istumaan kanssani.
Tule.
Mikä hätänä, äiti?
Isäsi on kutsunut sinut pääkaupunkiin.
Olenko kauan poissa?
Kyllä.
Entä lintuni?
Saat uusia pääkaupungista.
Mutta tuletko sinä mukaani?
Me näemme toisemme pian.
En halua mennä.
Tästä lähtien ei enää itketä, Mehmed.
Sulttaani ei koskaan itke.
Nyt, mene.
-Mutta äiti... -Käskin mennä!
Hänen äitinsä oli luultavasti bysanttilainen.
Emme tiedä, kuka hän oli. Mehmed vei sen salaisuuden hautaansa.
Hän kutsui äitiään Hatuniksi.
"Arvon rouvaksi".
Mutta emme tiedä, kuka hän oli.
ADRIANOPOLIS OTTOMAANIEN PÄÄKAUPUNKI
Mehmed saapuu kaupunkiin ilman ystäviä tai sukulaisia -
isäänsä sulttaania lukuun ottamatta.
Hänen äitipuolensa Mara Branković, serbialainen prinsessa,
on sulttaanin kolmas vaimo, mutta hänellä ei ole lapsia.
Hän kokee samansieluisuutta nuoren prinssin kanssa.
Mehmedillä oli ongelmia isänsä kanssa.
Mara saattoi ottaa hänet suojelukseensa.
Mehmed kutsui häntä aina "äidiksi".
Olet kasvanut viime tapaamisestamme.
Muistatko minua?
Vastaa sulttaanille.
Vanhempi veljesi prinssi Ali -
on kuollut.
Ymmärrätkö, mitä se tarkoittaa?
Poika.
Katso minua.
Mehmed kasvoi koleassa ilmapiirissä.
No, tulehan -
ja suutele kättäni.
Eloonjäämisestä ei ollut varmuutta.
Ahmed, vanhin, oli 12 vuotta vanhempi.
Hän kuoli, ja sitten Ali kuristettiin salaperäisesti.
Sen jälkeen Mehmed oli ainoa jäljellä.
Otat hänen paikkansa Amasyan hallitsijana.
Siellä sinut koulutetaan ja opit hallitsijan tavoille. Sulttaanin.
Lapsellisten askareiden aika on ohi, prinssi.
Çandarlı pašša pitää minut ajan tasalla edistyksestäsi.
12-vuotiaana Mehmed puhuu viittä kieltä sujuvasti.
Hän pitää Aleksanteri Suurta esikuvanaan.
Hän leuhkii, että jonain päivänä hän valloittaa Konstantinopolin.
Jo nuoresta pitäen kunnianhimoinen kruununprinssi -
ottaa yhteen isänsä suurvisiirin kanssa.
Hän oli tottelematon lapsi, joka täytyi hakata alistumaan.
Uudestaan!
Meidän on opetettava prinssille nöyryyttä -
hänen omaksi parhaakseen.
Mitä te teette, prinssi?
Mitä lystään.
Olen prinssi.
Haavat paranevat.
Opetus jää mieleen.
Kyllä, pašša.
Se jää mieleen.
Opetus jää mieleen.
ADRIANOPOLI 1444 9 VUOTTA ENNEN PIIRITYSTÄ
Ennen kuin poika on edes 13, hänen isänsä Murad II päättää eläköityä -
ja jättää kruunun Mehmedille.
Ottomaanien valtakunnan nuorin sulttaani.
Mehmed on nyt emiiri,
ottomaanien sulttaani.
Ja hänellä -
on hallussaan koko ottomaanien voima.
Siitä tuli heti mutkikasta, koska senhetkinen visiiri -
Çandarlı Halil pašša oli siitä kovin hermostunut.
Mehmedin nuoresta iästä johtuen -
he voisivat menettää kaiken.
Paššat.
Missä olette olleet? Tehtävää on vielä paljon.
Mihin liittyen, sulttaani?
Neuvoston kokoukseen.
Isäni rakensi valtakuntamme perustukset.
Nyt minä otan seuraavan askeleen.
Minä valtaan Konstantinopolin.
Ettekö kuulleet minua?
Aleksanterin ensimmäinen valtaus oli 20-vuotiaana.
Minä teen omani nyt.
Sulttaani, roomalaiset ovat hallinnassa,
mutta idän ongelmat ovat todellisia.
Lännessä John Hunyadi ja unkarilaiset kokoavat joukkojaan lähellä rajaamme.
Se saattaa tietää lisää ristiretkiä.
He haluavat koetella teitä.
Murskaan heidät kaikki.
Tarvitsette janitsaarit, ettekä ole antanut heille kruunulahjaa vielä.
He vaativat lisää palkkaa.
Konstantinopolissa on riittämiin kultaa -
niiden ahneiden roistojen rahoittamiseen.
Ehkä pyydämme isältänne neuvoa, ennen kuin teemme päätöksiä.
Tehkää valmistelut,
tai etsin uudet visiirit.
LOUNAIS-ANATOLIA
Unkarilaiset näyttävät valmistelevan uutta ristiretkeä.
Janitsaarit ovat vihaisia, pašša.
Mistä he nyt ovat vihaisia?
He eivät luota nuoreen sulttaaniin.
Hän voi olla, tunnustan,
impulsiivinen aika ajoin.
Jokainen kruunun perinyt sulttaani -
on joutunut kypsymään.
Mehmed on nuori, Halil pašša.
Se ottaa aikansa.
Siksipä halusin vakuuttaa teidät.
Me visiirit työstämme viisasta ratkaisua.
Kuinka voin levätä, kun poikani on niin arvaamaton?
Hän on itsepäinen.
Mutta, Allahin armolla, opastukseni tuo järkeä -
hänen päättömiin suunnitelmiinsa.
Suunnitelmiin?
Konstantinopolin suhteen.
Kokit valmistakoot minulle juhlaillallisen.
Sulttaani.
Teille on vieras.
Isä?
Tulostasi ei kerrottu.
Vaadin sinulta liikaa.
En ymmärrä.
Tule.
Olen täällä -
ottaakseni kruunun takaisin.
-Ei, isä.. -Kunnes olet vanhempi.
Olen päättänyt viisaasti. Kertokaa, pašša!
Ristiretkeilijät ovat lähes ovellamme, Mehmed.
Et ole kokenut taistelua. En voi jättää sinua taistelemaan Hunyadia vastaan.
Kuinka voit tehdä näin?
Valtaistuin on sinun, kun olet valmis.
Petturikoira, tämä on sinun tekosiasi! Katkaisen kaulasi!
Riittää!
Kuinka kehtaat puhua visiireilleni noin!
Pyydä anteeksi.
Älä koettele kärsivällisyyttäni enää.
Ole hyvä, Mehmed.
Paššat.
Pyydän anteeksi käytöstäni.
Jätä meidät.
Asetutaan Mehmedin saappaisiin.
Hänelle annetaan valtaistuin -
ja sanotaan, että hän on maan hallitsija.
Sitten hänelle kerrotaan, että näin lyhyen ajan kuluttua -
hänen valtansa viedään pois -
ja että joku hänen isäänsä liittyvä suuri hahmo,
Çandarlı Halil, vie hänen valtansa pois.
Se on aiheuttanut suurta katkeruutta.
Saat sen vielä takaisin.
He pettivät minut.
He kaikki.
Opi tästä ja lupaan, että saat kruunun takaisin.
Sulttaani!
Mehmed!
Herätkää!
Mehmedin isän epäonnistunut Konstantinopolin piiritys -
kesti kolme pitkää kuukautta.
Jokainen kuluva päivä näyttää hänen oman voitonmahdollisuutensa -
valuvan hiljalleen pois.
Kaupungin sisällä Giustiniani miehineen jatkaa muurien korjaamista -
ja haavoittuneiden hoitamista.
Pidä tätä.
Lady Therma?
Lordi Giustiniani.
En odottanut näkeväni aatelisnaista näissä olosuhteissa.
Minullakin on velvollisuus kaupunkiani kohtaan.
Nämä miehet vaaransivat henkensä suojellakseen meitä.
Uskon, että lohdutuksenne helpottaa pahimpiakin tuskia.
Teidän pitäisi levätä.
Hyvää yötä.
Kun ajatellaan piiritystä, piiritettyjen olosuhteita pidetään rankimpina,
mutta myös piirittävällä armeijalla on paineensa.
Mehmedillä oli ongelmia myös siksi, että hän oli tuore kruununperijä -
eivätkä ihmiset tienneet, mitä ajatella hänestä.
Hänen oli siis tehtävä vaikutus nopeasti.
Hänen epätoivonsa valloittaa oli valtava.
Paššat.
Olemme takoneet muureja lähes kaksi viikkoa.
Tykkimme ovat hajottaneet Konstantinopolin muurit palasiksi,
mutta mitä iloa siitä on, jos emme pääse niiden läpi?
On aika tehdä siirtomme.
On vielä liian aikaista.
Meidän täytyy heikentää puolustusta, ennen kuin lähetämme joukot sisään.
Neuvoisin harkitsemaan vielä.
Piirityksen onnistumisesta ei ole takuita.
Ottomaanit eivät pidä pitkittyneistä sotaretkistä.
He pitävät salamasodista, joissa he käyvät päälle, tuhoavat vihollisen ja etenevät.
Zaganos pašša.
Miehet ovat valmiina.
Teidän täytyy vain antaa käsky.
Käskekää miehien levätä tänään,
ja valmistautua taisteluun.
Huomenna valtaamme kaupungin.
Hän panee kaiken likoon tässä valloituksessa.
Piirityksen 13. päivä nousee ottomaanien leirissä.
Mehmed päälliköineen tutkii roomalaisten puolustusta -
ja viimeistelee suunnitelmansa jalkaväen hyökkäyksestä.
Hyökkäys tapahtuu yön pimeässä.
Mehmed II piti asemansa -
ja sanoi, että antaisi henkensä, jos tarve vaatii,
mutta kaupungin hän valtaisi.
Jos jotain hänestä tiedämme, tunnemme hänet itsepäisenä miehenä -
ja kostonjanoisena hahmona.
Vahvatahtoinen, älykäs mies.
Tänä iltana -
otamme Punaisen Omenan.
Olemme ghazi,
pyhiä sotureita ja Osmanin perillisiä.
Esi-isämme taistelivat ja kuolivat tällä muurilla.
Mutta nyt olemme tulleet yhteen kostamaan heidän kuolemansa.
Kaikkien kertomusten mukaan hän lienee ollut loistava puhuja.
Komentajana Mehmed ymmärsi ensinnäkin omia joukkojaan.
Toisekseen hän ymmärsi vihollista -
ja käyttäytyi sen mukaan.
Jos hänen joukkonsa epäröivät,
hän keksi tapoja kannustaa heitä.
Vääräuskoisten ja roomalaisten aika on ohi!
Uusi aika on koittamassa!
Se alkaa tänä yönä!
Voimme antautua nyt.
Sulttaani antaa armoa.
Älä tee minusta Konstantinopolin viimeistä hallitsijaa.
Kuolleesta hallitsijasta ei ole hyötyä.
Jos jäämme eloon, voimme palata oikean armeijan kanssa.
Ei italialaisten palkkasotilaiden.
Aateliset kannattavat sinua.
Rukoillaan, että neitseellinen äiti varjelee meitä.
Ottomaanit työstivät sodankäyntiä monella tasolla,
etenkin psykologisella tasolla.
He toivat piirityksiin pelottelemisen taidon.
He sytyttivät tulia etulinjaan, jotta vastustaja näkisi tuliringin.
Heillä oli myös sotilasyhtyeitä.
Äänimuuri, tiedättehän. He kykenivät luomaan uskomattoman äänimuurin.
Alakynnessä olevat italialaiset palkkasotilaat -
joutuvat vastaamaan ottomaanien mahtiin oveluudella ja taktikoinnilla.
Giustiniani oli epäilemättä lahjakas kaupunkien puolustamisessa.
Hän oli ammattilainen, äärimmäisen urhea ja väsymätön,
ja hän valoi uskoa puolustukseen.
Tapaamme heidät vallihaudassa.
Se on etulinjamme.
Keskeisiä ongelmia piirityksessä on kuopan eli syvän vallihaudan ylitys.
Hyökkääjät tekivät paljon töitä vallihaudan täyttämiseksi.
He eivät saa päästä muureille.
Muuten meillä ei ole toivoakaan.
Tänä yönä me elämme tai kuolemme vallihaudassa.
Giustiniani oli epäilemättä ikoninen hahmo,
jonka ympärille puolustus kerääntyi.
Konstantinus antoi hänelle kriittisen vyöhykkeen hallinnan -
eli muurin keskiön ja sen myötä myös puolustuksen.
Tulta!
Suojautukaa!
Ottomaanien hyökkäystä johtavat Mehmedin eliittijoukot, janitsaarit.
Janitsaarit olivat sen ajan Balkanin kyvykkäin joukko.
He olivat hyvin varusteltuja. Erilaisia taktiikoita.
Hyökätkää!
Janitsaareilla oli kevyet rengashaarniskat,
ja he luottivat nopeuteen ja tarkkuuteen.
Italialaiset taistelivat paksuissa teräshaarniskoissa leveillä miekoilla.
Janitsaarit hallitsivat keihäänheiton ja jousiammunnan.
Se ei käy piirityksessä. On otettava vastaan iskuja,
eikä se sopinut ottomaanien käsitykseen sodankäynnistä.
Tässä kuoleman ja tuhon ihmisaallossa -
menehtyi satoja ottomaanisotilaita.
Turkkilaiset murtautuivat sisään ja Giustiniani torjui heidät.
Roomalaisten lähteiden mukaan yksikään mies ei kaatunut.
Giustiniani ja roomalaiset puolustajat torjuivat jälleen ottomaanien hyökkäyksen.
Tappio on Mehmedille raskas.
Jokaisena kuluvana päivänä -
Konstantinopolin valtaaminen käy epätodennäköisemmäksi.
Kun Mehmed päättää piirityksensä, hänen on oltava nopea kolmesta syystä.
Ensinnäkin kaupunki on tuhottava nopeasti menettämättä kymmeniä tuhansia miehiä.
Toiseksi armeija, Çandarlı Halil paššan johdolla,
ei halua piirityksen jatkuvan.
Kolmanneksi, jos piiritys pitkittyisi, lännestä tulisi vahvistusta.
Muinaisen kaupungin muurit kestävät jälleen yhden päivän,
ja Giovanni Giustiniani Longo todistaa olevansa korvaamaton mies -
Konstantinopolin puolustuksessa.
Sulttaani.
Viesti Egeanmeren saarilta.
Lukekaa se.
Dardanelleillä on nähty genovalainen laivasto -
etenemässä kohti Konstantinopolia sotilaiden ja varusteiden kera.
Jättäkää minut.
Suomennos: Eveliina Niemi